|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2023. augusztus 28 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás a 2023. évi kapufigyelő rendszer pályázati felhívásra beérkezett pályázatokról és javaslat a pályázati keret megemelésére |

**Készítette:**

Rutkai Noémi

pályázati referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzat Képviselő-testületének Városüzemeltetési Bizottsága a helyi lakóközösségek és önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelet alapján az önkormányzat költségvetésében meghatározott keretösszegig a VII. kerület közigazgatási területén lévő társasházak, lakásszövetkezetek (a lakásszövetkezetekről szóló 2004. évi CXV. tv. 2. § (1) bek.), önkormányzati tulajdonban lévő lakóépületek, háziorvosi rendelők, az önkormányzati intézmények, egyházak részére **kapufigyelő rendszer kialakításának** támogatása érdekében pályázatot írt ki (1. sz. melléklet) Budapest Főváros VII. kerület Erzsébetváros Önkormányzata 2023. évi költségvetéséről szóló 3/2023. (II.15.) önkormányzati rendeletben biztosított **1.000.000 forintos támogatási keret** erejéig a 39/2023. (II. 27.) számú határozatával (2. sz. melléklet).

A pályázati kiírás közzététele a helyben szokásos módon megtörtént.

**A pályázati kiírás szerint a pályázatok benyújtásának** **határideje**: a támogatási keret kimerüléséig, de legfeljebb **2023. július 30**. napjáig tart.

A pályázatok elbírálásának tervezett határideje szeptember 30.

**A pályázati kiírásra hét (7) pályázat érkezett be, 1.461.727 Ft összegű támogatási igénnyel.**

**Mivel a pályázók által igényelt támogatás összege meghaladja a támogatási keretet, a Városüzemeltetési Iroda javasolja, hogy a Tisztelt Bizottság tegyen javaslatot a támogatási keretösszeg megemelésére annak érdekében, hogy minden pályázatot támogathasson. Annak érdekében, hogy minden társasház megkaphassa az igényelt támogatást, legfeljebb 461.727 forint többlet forrás biztosítása szükséges.**

A Rendelet 2.§ -ában foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2023. (VIII. 28.) határozata a 2023. évi kapufigyelő pályázat támogatási keretének megemelésével kapcsolatban**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy javasolja a Képviselő-testületnek, hogy a Budapest Főváros VII. Kerület Erzsébetváros Önkormányzata Képviselő-testületének Budapest Főváros VII. kerület Erzsébetváros Önkormányzata 2023. évi költségvetéséről szóló 3/2023. (II.15.) önkormányzati rendelete „7306 Központilag kezelt közrendvédelmi, környezetvédelmi pályázatok és feladatok” Kapufigyelőrendszer kiépítése pályázat sort emelje meg **461.727 forinttal.**.

**Felelős:** Niedermüller Péter polgármester

**Határidő:** 2023. szeptember 31.

Budapest, 2023.augusztus 15.

dr. Jávori Péter

irodavezető

Mellékletek:

* 1. számú melléklet: pályázati felhívás
* 2. számú melléklet: 39/2023. (II. 27) sz. határozat a kapufigyelő pályázat kiírásáról